《从军行》
唐代·王宏

儿生三日掌上珠，燕颔猿肱秾李肤。十五学剑北击胡，

羌歌燕筑送城隅。城隅路接伊川驿，河阳渡头邯郸陌。

可怜少年把手时，黄鸟双飞梨花白。秦王筑城三千里，

西自临洮东辽水。山边叠叠黑云飞，海畔莓莓青草死。

从来战斗不求勋，杀身为君君不闻。凤凰楼上吹急管，

落日裴回肠先断。

作者简介：唐济南人。与李世民幼时同学，为八体书。及世民即帝位，访宏所在，竟隐去。